plato-philosophy.phaedrus 247
ὁ μὲν δὴ μέγας ἡγεμὼν ἐν οὐρανῷ Ζεύς , ἐλαύνων πτηνὸν ἅρμα , πρῶτος πορεύεται , διακοσμῶν πάντα καὶ ἐπιμελούμενος · τῷ δʼ ἕπεται στρατιὰ θεῶν τε καὶ δαιμόνων , κατὰ ἕνδεκα μέρη κεκοσμημένη . μένει γὰρ Ἑστία ἐν θεῶν οἴκῳ μόνη · τῶν δὲ ἄλλων ὅσοι ἐν τῷ τῶν δώδεκα ἀριθμῷ τεταγμένοι θεοὶ ἄρχοντες ἡγοῦνται κατὰ τάξιν ἣν ἕκαστος ἐτάχθη . πολλαὶ μὲν οὖν καὶ μακάριαι θέαι τε καὶ διέξοδοι ἐντὸς οὐρανοῦ , ἃς θεῶν γένος εὐδαιμόνων ἐπιστρέφεται πράττων ἕκαστος αὐτῶν τὸ αὑτοῦ , ἕπεται δὲ ὁ ἀεὶ ἐθέλων τε καὶ δυνάμενος · φθόνος γὰρ ἔξω θείου χοροῦ ἵσταται . ὅταν δὲ δὴ πρὸς δαῖτα καὶ ἐπὶ θοίνην ἴωσιν , ἄκραν ἐπὶ τὴν ὑπουράνιον ἁψῖδα πορεύονται πρὸς ἄναντες , ᾗ δὴ τὰ μὲν θεῶν ὀχήματα ἰσορρόπως εὐήνια ὄντα ῥᾳδίως πορεύεται , τὰ δὲ ἄλλα μόγις · βρίθει γὰρ ὁ τῆς κάκης ἵππος μετέχων , ἐπὶ τὴν γῆν ῥέπων τε καὶ βαρύνων ᾧ μὴ καλῶς ἦν τεθραμμένος τῶν ἡνιόχων . ἔνθα δὴ πόνος τε καὶ ἀγὼν ἔσχατος ψυχῇ πρόκειται . αἱ μὲν γὰρ ἀθάνατοι καλούμεναι , ἡνίκʼ ἂν πρὸς ἄκρῳ γένωνται , ἔξω πορευθεῖσαι ἔστησαν ἐπὶ τῷ τοῦ οὐρανοῦ νώτῳ , στάσας δὲ αὐτὰς περιάγει ἡ περιφορά , αἱ δὲ θεωροῦσι τὰ ἔξω τοῦ οὐρανοῦ . τὸν δὲ ὑπερουράνιον τόπον οὔτε τις ὕμνησέ πω τῶν τῇδε ποιητὴς οὔτε ποτὲ ὑμνήσει κατʼ ἀξίαν . ἔχει δὲ ὧδε—τολμητέον γὰρ οὖν τό γε ἀληθὲς εἰπεῖν , ἄλλως τε καὶ περὶ ἀληθείας λέγοντα—ἡ γὰρ ἀχρώματός τε καὶ ἀσχημάτιστος καὶ ἀναφὴς οὐσία ὄντως οὖσα , ψυχῆς κυβερνήτῃ μόνῳ θεατὴ νῷ , περὶ ἣν τὸ τῆς ἀληθοῦς ἐπιστήμης γένος , τοῦτον ἔχει τὸν τόπον . ἅτʼ οὖν θεοῦ διάνοια νῷ τε καὶ ἐπιστήμῃ ἀκηράτῳ τρεφομένη , καὶ ἁπάσης ψυχῆς ὅσῃ ἂν μέλῃ τὸ προσῆκον δέξασθαι , ἰδοῦσα διὰ χρόνου τὸ ὂν ἀγαπᾷ τε καὶ θεωροῦσα τἀληθῆ τρέφεται καὶ εὐπαθεῖ , ἕως ἂν κύκλῳ ἡ περιφορὰ εἰς ταὐτὸν περιενέγκῃ . ἐν δὲ τῇ περιόδῳ καθορᾷ μὲν αὐτὴν δικαιοσύνην , καθορᾷ δὲ σωφροσύνην , καθορᾷ δὲ ἐπιστήμην , οὐχ ᾗ γένεσις πρόσεστιν , οὐδʼ ἥ ἐστίν που ἑτέρα ἐν ἑτέρῳ οὖσα ὧν ἡμεῖς νῦν ὄντων καλοῦμεν , ἀλλὰ τὴν ἐν τῷ ὅ ἐστιν ὂν ὄντως ἐπιστήμην οὖσαν · καὶ τἆλλα ὡσαύτως τὰ ὄντα ὄντως θεασαμένη καὶ ἑστιαθεῖσα , δῦσα πάλιν εἰς τὸ εἴσω τοῦ οὐρανοῦ , οἴκαδε ἦλθεν . ἐλθούσης δὲ αὐτῆς ὁ ἡνίοχος πρὸς τὴν φάτνην τοὺς ἵππους στήσας παρέβαλεν ἀμβροσίαν τε καὶ ἐπʼ αὐτῇ νέκταρ ἐπότισεν .
Lemmas: ὁ μέν δή μέγας ἡγεμών ἐν οὐρανός Ζεύς , ἐλαύνω πτηνός ἅρμα , πρῶτος πορεύω , διακοσμέω πᾶς καί ἐπιμελέομαι · ὁ δέ ἕπομαι στρατιά θεός τε καί δαίμων , κατά ἕνδεκα μέρος κοσμέω . μένω γάρ Ἑστία ἐν θεός οἶκος μόνος · ὁ δέ ἄλλος ὅσος ἐν ὁ ὁ δώδεκα ἀριθμός τάσσω θεός ἄρχω ἡγέομαι κατά τάξις ὅς ἕκαστος τάσσω . πολύς μέν οὖν καί μακάριος θέα τε καί διέξοδος ἐντός οὐρανός , ὅς θεός γένος εὐδαίμων ἐπιστρέφω πράσσω ἕκαστος αὐτός ὁ ἑαυτοῦ , ἕπομαι δέ ὁ ἀεί ἐθέλω τε καί δύναμαι · φθόνος γάρ ἔξω θεῖος χορός ἵστημι . ὅταν δέ δή πρός δαίς καί ἐπί θοίνη ἔρχομαι , ἄκρος ἐπί ὁ ὑπουράνιος ἁψίς πορεύω πρός ἀνάντης , ᾗ δή ὁ μέν θεός ὄχημα ἰσόρροπος εὐήνιος εἰμί ῥᾴδιος πορεύω , ὁ δέ ἄλλος μόγις · βρίθω γάρ ὁ ὁ κάκη ἵππος μετέχω , ἐπί ὁ γῆ ῥέπω τε καί βαρύνω ὅς μή καλός εἰμί τρέφω ὁ ἡνίοχος . ἔνθα δή πόνος τε καί ἀγών ἔσχατος ψυχή πρόκειμαι . ὁ μέν γάρ ἀθάνατος καλέω , ἡνίκα ἄν πρός ἄκρον γίγνομαι , ἔξω πορεύω ἵστημι ἐπί ὁ ὁ οὐρανός νῶτον , ἵστημι δέ αὐτός περιάγω ὁ περιφορά , ὁ δέ θεωρέω ὁ ἔξω ὁ οὐρανός . ὁ δέ ὑπερουράνιος τόπος οὔτε τις ὑμνέω πω ὁ τῇδε ποιητής οὔτε ποτέ ὑμνέω κατά ἀξία . ἔχω δέ ὧδε—τολμητέον γάρ οὖν ὁ γε ἀληθής λέγω , ἄλλος τε καί περί ἀλήθεια λέγω γάρ ἀχρώματος τε καί ἀσχημάτιστος καί ἀναφής οὐσία ὄντως εἰμί , ψυχή κυβερνήτης μόνος θεατός νόος , περί ὅς ὁ ὁ ἀληθής ἐπιστήμη γένος , οὗτος ἔχω ὁ τόπος . ὅστε οὖν θεός διάνοια νόος τε καί ἐπιστήμη ἀκήρατος τρέφω , καί ἅπας ψυχή ὅσος ἄν μέλω ὁ προσήκω δέχομαι , ὁράω διά χρόνος ὁ εἰμί ἀγαπάω τε καί θεωρέω ἀληθής τρέφω καί εὐπαθέω , ἕως ἄν κύκλος ὁ περιφορά εἰς αὐτός περιφέρω . ἐν δέ ὁ περίοδος καθοράω μέν αὐτός δικαιοσύνη , καθοράω δέ σωφροσύνη , καθοράω δέ ἐπιστήμη , οὐ ὅς γένεσις πρόσειμι , οὐδέ ὅς εἰμί που ἕτερος ἐν ἕτερος εἰμί ὅς ἐγώ νῦν εἰμί καλέω , ἀλλά ὁ ἐν ὁ ὅς εἰμί εἰμί ὄντως ἐπιστήμη εἰμί · καί ἄλλος ὡσαύτως ὁ εἰμί ὄντως θεάομαι καί ἑστιάω , δύω πάλιν εἰς ὁ εἴσω ὁ οὐρανός , οἴκαδε ἔρχομαι . ἔρχομαι δέ αὐτός ὁ ἡνίοχος πρός ὁ φάτνη ὁ ἵππος ἵστημι παραβάλλω ἀμβροσία τε καί ἐπί αὐτός νέκταρ ποτίζω .